Megállapodás száma MVM Hungarowind Kft.-nél: .....................

Megállapodás száma az Önkormányzatnál: .....................

**EGYÜTTMŰKÖDÉSI MEGÁLLAPODÁS**

(tervezet)

Amely létrejött egyrészről

az **MVM** **Hungarowind Szélerőmű Üzemeltető Korlátolt Felelősségű Társaság** (székhely: 1031 Budapest, Szentendrei út 207-209.; cégjegyzékszám: 01-09-702673; adószám: 12771756-2-41; statisztikai számjel: 12771756-3511-113-01, képviseli: Gaál József ügyvezető és Kőfalusi Viktor ügyvezető együttesen; a továbbiakban: „**Hungarowind**”)

másrészről

**Sülysáp Város Önkormányzata** (székhely: 2241 Sülysáp, Szent István tér 1.; képviseli: Horinka László polgármester) (a továbbiakban: „**Önkormányzat**”)

között az alulírott helyen és napon az alábbi feltételekkel:

**I. Előzmények**

1. A környezet és a természet védelme, a fogyasztók ellátása, az elsődleges energiaforrások felhasználásának megtakarítása, a felhasználható energiaforrások, a természeti kincsek kiaknázásának bővítése érdekében mind Magyarország, mind az Európai Unió energiapolitikája támogatja a megújuló energiaforrások hasznosítását.
2. A Hungarowind – többek között – fotovoltaikus (PV) erőművek megvalósítását tervezi, melyek egyik eleme az Önkormányzat területén valósulhat meg (a továbbiakban: „**Projekt**”).
3. Felek egyetértenek abban, hogy a Projekt határidőben történő és a jogszabályoknak megfelelő megvalósításának feltétele a Felek fokozott együttműködése. Felek egyetértenek abban is, hogy a Projekt elhelyezéséül szolgáló ingatlan(ok) Projekt céljára történő alkalmassá tétele érdekében mind az Önkormányzatra, mind a Hungarowindre jelentős feladatok hárulnak.
4. Felek megállapítják, hogy közöttük 2017.04.24-én bérleti szerződés (továbbiakban: „**Bérleti Szerződés”**) jött létre.

**II. A Projekt ismertetése**

1. A Hungarowind a Projektet részben saját forrásból, részben az Európai Unió által biztosított támogatásból tervezi megvalósítani. A Projekt kereskedelmi üzeme megkezdésének tervezett időpontja: 2018. első negyedév. A Hungarowind a kötelező átvételi rendszer keretében tervezi a megtermelt villamos energiát értékesíteni.
2. A Projekt részét képezi: egy 0,5 MW alatti névleges teljesítőképességű, mintegy 1,5 ha területigényű napelem-park, a hozzá tartozó kapcsoló és átalakító berendezésekkel, és egyéb kiszolgáló létesítményekkel (továbbiakban: **Napelem-park**), valamint a középfeszültségű hálózatra történő rácsatlakozást szolgáló termelői vezeték (továbbiakban: **Termelői Vezeték**).
3. A Napelem-park tervezett helyszínéül a Felek a Bérleti Szerződés szerinti Sülysáp Város 0431/8 hrsz.. alatt nyilvántartott Ingatlanból telekalakítási eljárás során kialakításra kerülő ingatlant (ingatlanokat) határozták meg.

**III. Az Együttműködési Megállapodás célja, tárgya**

1. A jelen Együttműködési Megállapodás (továbbiakban: „**Megállapodás”**) célja a Napelem-park elhelyezésére szolgáló, a Bérleti Szerződésben meghatározott ingatlan(ok), illetve ingatlanrész(ek) (továbbiakban: Ingatlan) Projekt céljaira való alkalmassá tétele, a Bérleti Szerződés teljesítésére vonatkozó feltételek megteremtése.
2. Felek a jelen Megállapodással a fenti cél elérése érdekében meghatározzák az Önkormányzat által elvégzendő feladatokat és betartandó határidőket, valamint ezzel kapcsolatban a Hungarowind által végrehajtandó feladatokat, és azok teljesítésének határidejét.
3. Felek megállapítják, hogy
   1. **a Bérleti Szerződés hatálybalépéséhez szükséges feltételek az alábbiak:**
4. a Hungarowind az Napelem-park megvalósításához kapcsolódó európai uniós támogatás rendelkezésre állását biztosító támogatási döntésben részesült, és a támogatási szerződés hatályba lép,
5. felek megállapodnak az Ingatlan Bérlő részére történő birtokba adásához kapcsolódó bérleti díj (Bérleti Szerződés szerinti 13. pont A sor) pontos mértékében,
6. a termőföld végleges más célú hasznosítását jóváhagyó hatósági határozat jogerőre emelkedik,
7. az Ingatlan művelési ága (művelés alól kivett területként) a Ingatlannyilvántartásban megváltoztatásra kerül, melyet követően a Bérleti Szerződés az Ingatlan így módosuló művelési ága szerint lép hatályba
8. kártalanítási megállapodások, földhaszonbérleti, használati, bérleti szerződések megszüntetésére vonatkozó megállapodások teljes körűen megkötésre kerülnek az érintettekkel,
   1. **továbbá, az Ingatlannak a Projekt céljára alkalmassá tételéhez szükséges feltételek az alábbiak**:
9. a szabályozási terv, illetve helyi építési szabályzat Projekt céljának megfelelő módosítása megtörténik,
10. telekalakítási eljárás lezajlik, az Ingatlan a Projekt céljának megfelelően kialakul és az Ingatlannyilvántartásban feltüntetésre kerül,
11. az Ingatlan területelőkészítése a jelen Megállapodásban meghatározott módon megtörténik,
12. az Ingatlan közútról történő csatlakozása a jelen Megállapodásban meghatározott módon megvalósult.
13. A 10.1. c) és d) pontban, valamint a 10.2. pontban meghatározott feltételek megteremtéséhez szükséges részletes feladatok, tevékenységek, (továbbiakban: **Részletes Feladatok**) leírását és a kapcsolódó határidőket az **1. sz. Melléklet** tartalmazza.
14. A 10.1. c) és d) pontban, valamint a 10.2. pontban meghatározott feltételek teljes körű megteremtésének tervezett véghatárideje:2018.04.30.
15. Felek megállapodnak, hogy a Bérleti Szerződés hatálybalépéséről, és az Ingatlan birtokbaadásáról annak megtörténtekor jegyzőkönyvet vesznek fel.
16. Felek megállapodnak, hogy amennyiben az Ingatlan adatai, jellemzői, helyrajzi száma vagy más lényeges tulajdonsága a jelen Együttműködés Megállapodás végrehajtása során, illetve annak eredményeképp megváltozik, vagy pontosításra kerül a Bérleti Szerződésben foglaltakhoz képest, úgy a Felek a Bérleti Szerződést a változásnak megfelelően haladéktalanul módosítani kötelesek.

**IV. Megállapodás az 1. sz. Melléklet szerinti Részletes Feladatok költségeinek viseléséről**

1. Önkormányzat vállalja, az **1. Sz. Melléklet** szerinti Részletes Feladatok alapján részére meghatározott feladatok elvégzését. Amennyiben az 1. Sz Melléklet szerinti Részletes Feladatok az Önkormányzat által elvégzendő feladatot tartalmaz, és kifejezetten feltünteti, hogy annak költségviselője a Hungarowind, úgy a Hungarowind ezen feladatok teljesítésével összefüggésben, az Önkormányzat részére, kizárólag az **1. sz. Mellékletben** feltüntetett költségtípusokba (egyes feladatokhoz kapcsolódó költségek) tartozó, a jelen Megállapodás **16. és 17. pontjában** foglaltak szerinti eljárás során meghatározott, az Önkormányzat által igazolt, indokolt és az Önkormányzatnál ténylegesen felmerült költségek (továbbiakban: **Önkormányzat Költségei**) megtérítését vállalja. Az Önkormányzat saját teljesítményének költségét, vagy díját a Hungarowind nem téríti meg.
2. Az Önkormányzat vállalja, hogy az **1. sz. Melléklet** szerinti Részletes Feladatok általa elvégzendő része tekintetében, amennyiben annak elvégzésére harmadik személy szolgáltató igénybevétele elengedhetetlen, úgy ezen harmadik személy szolgáltatására vonatkozó szerződést a legkedvezőbb ajánlatot adóval köti meg.
3. Az előző pont szerinti szolgáltatásra adott legkedvezőbb ajánlatot annak elfogadása, illetve az annak igénybevételére vonatkozó szerződés megkötése előtt az Önkormányzat köteles bemutatni a Hungarowind részére. Felek megállapodnak, hogy amennyiben a Hungarowind a részére bemutatott ajánlatnál kedvezőbb feltételekkel tud az adott szolgáltatás teljesítése céljából szolgáltatót biztosítani, úgy az Önkormányzat dönthet úgy, hogy erre a célra vagy a Hungarowind által javasolt szolgáltatót veszi igénybe, és vele köt szerződést, vagy elfogadja, hogy a Hungarowind legfeljebb az általa biztosított szolgáltató által kért ellenszolgáltatásnak megfelelő mértékű költségtérítést biztosít az Önkormányzat részére. Nem szükséges a legkedvezőbb ajánlatot bemutatni a jogszabály vagy jogszabály felhatalmazása alapján a hatóság által meghatározott összegű díjak, illetékek stb. esetén.
4. Az Önkormányzat Költségei összegszerűségének megállapítása során, a **15, 16. és 17. pontok** szerint meghatározott, az Önkormányzatnál ténylegesen felmerült költségeket **(Önkormányzat Költségei)** az Önkormányzat az általa igénybe vett szolgáltatásról a szolgáltató, illetve a hatóság által kibocsátott számla vagy egyéb bizonylat, hatósági határozat másolatának bemutatásával köteles igazolni.
5. Az Önkormányzat Költségeit a Hungarowind, a részére az Önkormányzat által, az általános forgalmi adóról szóló törvény vonatkozó szakasza szerint kiállított számla alapján, a számla kézhezvételétől számított 10 naptári napon belül köteles megfizetni az alábbi időpontokban:

* az Ingatlan birtokbaadását megelőzően felmerült Önkormányzat Költségei tekintetében az Ingatlan birtokbaadását követően, egy alkalommal kiállított számla alapján,
* az Ingatlan birtokbaadását követően felmerült Önkormányzat Költségei tekintetében a Részletes Feladatok teljes körű elvégzését követően, egy alkalommal kiállított számla alapján.

Amennyiben a fizetési határidő szabadnapra, ünnepnapra, illetve munkaszüneti napra esik, a fizetési határidő a következő munkanapon jár le.

1. Az Önkormányzat Költségei megfizetése, az Önkormányzat K&H Banknál vezetett 10403071-50504855-54521009 számú bankszámlájára történő átutalással történik.
2. Az Önkormányzat Költségeit tartalmazó, a Hungarowind nevére és címére kiállított számlát 1 (egy) példányban a Hungarowind számláit kezelő **Nemzeti Üzleti Szolgáltató ZRt.** címére (7031 Paks, Pf.:152.) kell küldeni.
3. A számla határidőre történő kifizetésének feltétele, hogy a számla:

- tartalmazza a jelen Megállapodás számát,

- megfeleljen a hatályos jogszabályi előírásoknak,

- tartalmazza a Megállapodás tartalmának megfelelő TESZOR számot.

1. A nem szerződésszerűen kiállított számlát a Hungarowind, illetve a Nemzeti Üzleti Szolgáltató ZRt. jogosult – késedelmes fizetés jogkövetkezményei nélkül – teljesítés nélkül visszaküldeni.
2. Késedelmes fizetés esetén a számlában feltüntetett összegen felül a Hungarowind köteles az Önkormányzatnak a késedelem időtartamára a jogszabályban meghatározott mértékű késedelmi kamatot is megfizetni.
3. Felek rögzítik, hogy a Hungarowindet a fizetési határidőig a Ptk. 6:47 §-a alapján kamatfizetési kötelezettség nem terheli.

**V. Titoktartás**

1. Felek kijelentik, hogy a Projektet, továbbá az azzal összefüggő valamennyi információt – ideértve jelen Megállapodással kapcsolatos valamennyi információt – bizalmas információnak tekintik, amelyek titokban maradásához Feleknek jogos érdeke fűződik. A fentiekre tekintettel Felek kötelezettséget vállalnak arra, hogy egyértelmű ellentétes jogszabályi rendelkezés – ide értve különösen az Önkormányzatokra vonatkozó kötelező közzétételi szabályokat – vagy a másik fél előzetes írásbeli engedélye nélkül a Projekttel, illetve jelen Megállapodással kapcsolatos információkat csak olyan alkalmazottaikkal, képviselőikkel, tanácsadóikkal, illetve egyéb harmadik személyekkel közölnek, akiknek az adott információról való tudomásszerzése nyilvánvalóan szükséges a Projekt sikeres megvalósítása érdekében.
2. Felek kötelezettséget vállalnak arra, hogy a Projekttel, illetve jelen Megállapodással kapcsolatos információkat csak jogszerűen használják fel, adják tovább, és hogy ezen kötelezettségre felhívják mindazon alkalmazottjuk, képviselőjük, tanácsadójuk, illetve mindazon harmadik személy figyelmét, akik részére Felek a Projekttel kapcsolatos információt adnak át.
3. Önkormányzat hozzájárul ahhoz, hogy a Hungarowind közzétegye a jelen Megállapodásnak a köztulajdonban álló gazdasági társaságok takarékosabb működéséről szóló 2009. évi CXXII. törvény (a továbbiakban: a törvény) 2. § (3) bekezdésében meghatározott adatait, amennyiben a Megállapodás értéke, vagy a szerződéses partnerrel egy költségvetési évben kötött azonos tárgyú szerződések együttes értéke eléri a törvény 2. § (3) bekezdésében hivatkozott értékhatárt.
4. Önkormányzat hozzájárul ahhoz, hogy az MVM elismert vállalatcsoport uralkodó tagja, az MVM Magyar Villamos Művek Zártkörűen Működő Részvénytársaság (székhely: 1031 Budapest, Szentendrei út 207-209.; Cégjegyzékszám: Cg. 01-10-041828.; rövidített neve: MVM Zrt.) – az MVM Csoport irányítása és az egységes üzleti koncepció megvalósítása érdekében –, valamint a Hungarowind számláit szerződés alapján kezelő Nemzeti Üzleti Szolgáltató Zártkörűen Működő Részvénytársaság (székhely: 7030 Paks, Gagarin utca 1.; Cégjegyzékszáma: Cg. 17-10-001241) a jelen Megállapodásba betekintsen, az abban foglaltakat megismerje. Az MVM Zrt.-t és a Nemzeti Üzleti Szolgáltató Zrt.-t a megismert és átadott adatok tekintetében a Hungarowinddel azonos titoktartási kötelezettség terheli, amely kötelezettség megsértése esetén az Önkormányzattal szemben a Hungarowind köteles helytállni.

**VI. Értesítések**

1. Jelen Megállapodás teljesítése során a felek az alábbi kapcsolattartókat jelölik ki, illetve az alábbi levelezési címeket határozzák meg:

Hungarowind részére

Címzett: MVM Hungarowind Kft.

cím: 1031 Budapest, Szentendrei út 207-209.

telefon: +36 1 304-2370

fax: +36 1 304-2907

e-mail: [hungarowind@mvm.hu](mailto:hungarowind@mvm.hu)

kapcsolattartó: Gaál József, Kőfalusi Viktor

Önkormányzat részére:

Címzett: Sülysáp Város Önkormányzata

cím: 2241 Sülysáp, Szent István tér 1.

telefon: (06-29) 635-435

fax: (06-29) 435-003

e-mail: onkormanyzat@sulysap.hu

kapcsolattartó: Katus Norbert alpolgármester

1. A kijelölt kapcsolattartók személyében vagy egyéb adataiban bekövetkező, továbbá bármely Fél jelen Megállapodásban meghatározott értesítési címének változásáról írásban 5 (öt) munkanapon belül kell értesíteni a másik Felet. Az ennek elmulasztásából fakadó kárért a mulasztó Fél felelős.
2. Felek jelen Megállapodással kapcsolatban egymáshoz intézett értesítései akkor tekinthetők megfelelően teljesítettnek, amennyiben azt a másik Félnek a jelen Megállapodásban meghatározott címére írásban - levél, vagy telefax, vagy e-mail útján - küldték meg és annak kézhezvételét tértivevénnyel, vagy elektronikus fax-visszaigazolással, vagy e-mail visszaigazolással igazolni is tudják. Ettől függetlenül, az az üzenet, amelyet a fentieknek megfelelően küldtek el, de a fogadás helyére 17.00h után, vagy nem munkanapon érkezett meg, csak a következő munkanapon tekinthető kézhezvettnek az átvétel helyén. Ajánlott küldemény esetében az értesítést a feladást követő ötödik napon kell kézhez vettnek tekinteni, személyes kézbesítés esetén az átadás napján, és fax üzenet esetében a fax vételének visszaigazolásán feltüntetett napon (hétvégéken vagy ünnepnapokon a továbbítást követő első munkanapon). Vita esetén a küldő Fél köteles bizonyítani a feladás tényét.
3. Felek megállapodnak abban, hogy jelen Megállapodásban megjelölt kézbesítési cím(ek)re postázott nyilatkozatok, felhívások kézbesítettnek tekinthetők akkor is, ha a posta „címzett ismeretlen” vagy „nem kereste” jelzéssel azt a feladónak visszajuttatja. Ezekben az esetekben a postai kézbesítés második megkísérlésének napját követő ötödik munkanapon a postai küldeményeket kézbesítettnek kell tekinteni.

**VIII. A Megállapodás hatálya**

1. A jelen Megállapodást a Felek határozott időre, a Részletes Feladatok teljes körű elvégzéséig, de legfeljebb a Napelem-park használatba vételi engedélyének jogerőre emelkedéséig kötik.

A titoktartásra vonatkozó feltételek ezt követően is, a Megállapodás megszűnését követő 5 évig hatályban maradnak.

**IX. A Megállapodás felmondása, megszűnése**

1. Az Önkormányzat tudomással bír arról, hogy a Projekt megvalósítását a Hungarowind – saját forrás mellett – részben európai uniós támogatás igénybevételével kívánja finanszírozni.
2. Felek megállapodnak, hogy abban az esetben, ha
3. a Hungarowind az európai uniós támogatást nem vagy az igényeltnél kisebb összegben tudja igénybe venni, vagy
4. a Projekt megvalósíthatósága műszaki, jogi, illetve gazdaságossági szempontból ellehetetlenül, vagy
5. a kötelező átvételi rendszer változása miatt a termelés várhatóan már nem gazdaságos, vagy
6. harmadik személyek, bíróság vagy más hatóság magatartása vagy mulasztása miatt a Projekt a tervezett határidőre nem valósítható meg,

a Hungarowind jogosult a jelen Megállapodást felmondani.

1. Felek megállapodnak, hogy abban az esetben, ha bíróság vagy más hatóság határozatában foglaltak miatt a Részletes Feladatok megvalósítása ellehetetlenül, az Önkormányzat jogosult a jelen Megállapodást felmondani.
2. Amennyiben a Felek bármelyike a jelen Megállapodást az előző okokból rendes felmondással megszünteti, a Hungarowind köteles megfizetni a felmondás közléséig az Önkormányzat által a jelen Megállapodás alapján meghozott döntéseivel, illetve azok végrehajtásával kapcsolatos, a **15. 16. és 17. pont** szerinti eljárás szerint megállapított, ténylegesen felmerült, indokolt és igazolt költségeit (Önkormányzat Költségei). Az Önkormányzat Költségein felül az Önkormányzat semmilyen költségtérítésre nem jogosult, akár más jogcímen sem, valamint az Ingatlan telekalakítással, művelési ág változással kialakított állapotából eredő esetleges értékcsökkenése megtérítése céljából a Hungarowind felé igénnyel nem élhet.
3. Felek megállapodnak, hogy egyikük sem jogosult a jelen Megállapodást az előző pontokban részükre biztosított felmondási okoktól eltérő esetekben rendes felmondással megszüntetni.
4. Felek megállapodnak, hogy a másik Fél szerződésszegése esetén a szerződésszegést elszenvedő Fél köteles a másik Felet megfelelő póthatáridő kitűzésével a szerződésszegés következményeinek megszüntetésére felszólítani. A póthatáridő eredménytelen elteltét követően a szerződésszegést elszenvedő Fél a másik Félhez írásban intézett rendkívüli felmondással, illetve elállással jogosult a jelen Megállapodást felmondani, illetve attól elállni, és a másik féltől kártérítést követelni.
5. A jelen Megállapodást a Felek közös megegyezéssel bármikor megszüntethetik, illetve módosíthatják..

**X. Vegyes Rendelkezések**

1. A Projekt megvalósításának jelentős költségeire is figyelemmel Felek kifejezetten vállalják, hogy a Projekt sikeres megvalósítása érdekében fokozattan és szorosan együttműködnek, és hogy ennek keretében a rendelkezésükre álló, illetve az együttműködésük során tudomásukra jutott, a Projekt szempontjából releváns információkat egymással késedelem nélkül megosztják.
2. Együttműködési kötelezettségük részeként Felek rögzítik, hogy jelen Megállapodást – különös tekintettel az esetleges jogszabályi környezet változására – késedelem nélkül kiegészítik, illetve módosítják, továbbá a Megállapodásban foglalt jognyilatkozatokat megteszik, amennyiben a Projekt megvalósítása érdekében a Projekt megvalósításának előrehaladtával az szükségessé válik.
3. Az Önkormányzat vállalja, hogy a Projekt engedélyeztetéséhez kapcsolódó hatósági eljárások, a támogatás igénybevétele, valamint a hálózati csatlakozás ügyintézése során szükséges nyilatkozatokat, tulajdonosi hozzájárulásokat az előre egyeztetett határidőkig a Hungarowind részére megadja.
4. Jelen Megállapodás alapján fennálló jogait és kötelezettségeit a Hungarowind az Önkormányzat előzetes hozzájárulása nélkül, de előzetes tájékoztatása mellett jogosult harmadik, az MVM Csoportba tartozó személyre átruházni, vagy arra vonatkozóan engedményezési és/vagy tartozásátvállalási Megállapodást kötni. A jelen Megállapodásban foglaltak a Felek törvényes jogutódait is kötik.
5. A Felek kölcsönösen kijelentik, hogy rendelkeznek a jelen Megállapodás megkötéséhez és a Megállapodásban foglalt kötelezettségeik teljesítéséhez szükséges valamennyi joggal, hatáskörrel, felhatalmazással, valamint hogy a jelen Megállapodás aláírása és rendelkezéseinek betartása nem sérti, és nem eredményezi semmilyen, az adott Félre vonatkozó jogszabály vagy előírás megszegését, továbbá nem sérti, és nem eredményezi a Fél vagy bármely szerve által kiadott határozatának, illetve bármely szerződéses kötelezettségének megszegését.

**XI. A Megállapodás teljessége**

1. Felek kijelentik, hogy a jelen Megállapodás a Felek között létrejött megállapodást teljes körűen szabályozza, a Felek közötti megállapodás valamennyi feltételét tartalmazza. A Felek rögzítik továbbá, hogy a jelen Megállapodásnak nem képezi tartalmát az adott üzletágban a hasonló szerződés alanyai által széles körben ismert és rendszeresen alkalmazott szokás.
2. A jelen Megállapodás bármely rendelkezésének érvénytelensége nem érinti a Megállapodás többi rendelkezésének érvényességét, azok változatlan formában érvényben és hatályban maradnak.

**XII. Irányadó jog, eljáró bíróság kijelölése**

1. A Felek megállapodnak, hogy a jelen Megállapodással összefüggésben kialakult vitájukat elsősorban békés úton, egyeztető tárgyalások útján kísérlik meg rendezni. Amennyiben ez az egyeztető tárgyalások kezdetétől számított 30 napon belül nem vezet eredményre, úgy a Felek jogvitájukra – pertárgyértéktől függően - a Budai Központi Kerületi Bíróság, illetve a Budapest Környéki Törvényszék kizárólagos illetékességét kötik ki a per tárgyától, illetve a pertárgy értékétől függően.
2. A jelen Megállapodásban nem szabályozott kérdésekben, a Ptk. rendelkezései az irányadóak.
3. Alulírott Felek a jelen Megállapodást átolvasás, részletes értelmezés és megértés után, mint jól megfontolt, befolyásmentes akaratukkal mindenben megegyezőt valamennyi oldalon jóváhagyólag aláírták.

A FENTIEKET TANÚSÍTVA a Felek a jelen Megállapodást az alább feltüntetett napon és helyen aláírták.

Kelt: [2017.11.22.]

**az MVM Hungarowind Szélerőmű Üzemeltető Korlátolt Felelősségű Társaság részéről**

…………………………………………… …………………………………………..

Gaál József ügyvezető Kőfalusi Viktor ügyvezető

**Sülysáp Város Önkormányzata részéről**

………………………………………….. …………………………………………..

Horinka László polgármester Smidtné Nagy Terézia

pénzügyi ellenjegyző

**„1. Sz. Melléklet”**

**Részletes feladatok**

**I. Szabályozási Terv, illetve Helyi Építési Szabályzat módosítása egyszerűsített eljárásban**

* Az Önkormányzat a Hungarowind által megadott adatok alapján megvizsgálja, hogy a Projekt megvalósításához szükséges-e a településrendezési eszközök, így a településszerkezeti terv, helyi építési szabályzat (HÉSZ), a szabályozási terv módosítása. A vizsgálat megállapításairól a Hungarowindet írásban értesíti.

Határidő: 2017.12.01

* Amennyiben az Önkormányzat a fenti vizsgálat eredményeképpen megállapítja a módosítás szükségességét, úgy a Hungarowinddel egyeztetett műszaki tartalommal előterjesztést készít az Önkormányzat képviselőtestülete általi döntés meghozatala céljából, mely tartalmazza a településszerkezeti terv és a HÉSZ módosításának lényeges szempontjait, a tervező megbízását, díjazását, melyet megküld a Hungarowind részére.

Határidő: 2017.12.07.

* A Hungarowind jóváhagyását követően az Önkormányzat kezdeményezi a képviselőtestület határozathozatalát.

Határidő (képviselőtestületi határozat): 2017.12.14.

* Az Önkormányzat képviselőtestülete határozatának megfelelően, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendeletben foglaltaknak megfelelően a tervező bevonásával kidolgozza a településszerkezeti terv és a HÉSZ módosításához szükséges dokumentumokat, lefolytatja az egyeztetési eljárást.

Határidő:2018.03.30.

* Az elfogadásra kész településszerkezeti terv és a HÉSZ módosítását az Önkormányzat képviselőtestülete elé terjeszti elfogadásra. A képviselőtestület az előterjesztést elfogadja.

Határidő: 2018.04.30

Költségviselő: Hungarowind

**II. Termőföld végleges más célú hasznosításának engedélyeztetése**

* Az Önkormányzat előkészíti és az illetékes hatóság részére benyújtja a termőföld védelméről szóló 2007. évi CXXIX. törvény („**Tftv.**”) termőföld végleges más célú hasznosítása iránti, a Tftv. 12. §-ban foglalt kérelmet, valamint a kérelem 12. § (2) bekezdésben meghatározott mellékleteit.

Határidő: 2018.01.31.

* Az Önkormányzat a kérelemhez köteles csatolni különösen az ingatlan-nyilvántartási térképnek a más célú hasznosításra tervezett területet feltüntető másolatát és az ehhez tartozó terület-kimutatást, a termőföld végleges más célú hasznosítása iránti kérelemhez szükséges talajvédelmi tervet, valamint az illetékes hegyközség hozzájárulását, ha a kérelem a borszőlő termőhelyi kataszterébe tartozó területet érint.

Határidő (talajvédelmi terv elkészítése): 2018.01.15.

* A kérelem mellékleteként benyújtandó talajvédelmi tervvel kapcsolatban az Önkormányzat köteles a megfelelő szakértőt kiválasztani, megbízni és a talajvédelmi tervet szakértővel elkészíttetni, törekedve arra, hogy a humuszos termőréteg elszállítására ne legyen szükség.

Határidő (szakértő megbízása): 2018.01.15

* Az Önkormányzat köteles a kérelmet és mellékleteit - az illetékes hatóság részére történő benyújtást megelőző 3 munkanappal - a Hungarowind részére előzetesen megküldeni véleményezés és ellenőrzés végett. A Hungarowind a véleményezést és az ellenőrzést a kézhezvételt követő 2 munkanap alatt köteles elvégezni, és annak eredményét az Önkormányzat részére megküldeni.

Határidő (Hungarowind részére történő megküldés): 2018.01.26

Határidő (végleges más célú hasznosítási engedély megszerzése): 2018.04.30.

* Földvédelmi járulék megfizetésére az Önkormányzat köteles a jogszabályban meghatározott időpontban, a Hungarowind által biztosított forrásból.
* Az Önkormányzat köteles lefolytatni a változás ingatlan-nyilvántartásban történő átvezetésére irányuló eljárást (művelési ág változtatás). Az Önkormányzat köteles az ingatlan-nyilvántartásról szóló 1997. évi CXLI. törvény 27. § (3) bekezdés a) pontja szerint a változás bekövetkezésétől számított 30 napon belül bejelenteni az ingatlanügyi hatóságnak a földrészlet művelési ágában bekövetkezett változást.

Határidő: A változás bekövetkezésétől számított 30 napon belül

* A Hungarowind mint a Tftv. 31. § (1) bekezdés c) pontja szerinti beruházó köteles a beruházások megvalósítása során gondoskodni a humuszos termőréteg szükség szerinti megmentéséről és hasznosításáról, továbbá a kivitelezés és üzemeltetés során köteles biztosítani, hogy a környezeti hatások az érintett és a környező termőföld minőségében kárt ne okozzanak.

Költségviselő: Hungarowind

**III. Telekalakítási eljárás lefolytatása**

Az Önkormányzat feladatát képezi az Ingatlan önálló ingatlanként történő kialakítása, melynek érdekében:

* Az Önkormányzat az ingatlan-nyilvántartási célú földmérési és térképészeti tevékenység részletes szabályairól szóló 25/2013. (IV. 16.) VM rendelet rendelkezéseinek megfelelően az általa megbízott földmérő segítségével elkészítteti a telekalakítási eljárás, szükség esetén a fenti rendeletben foglalt más földmérési célú tevékenység érdekében az annak alapjául szolgáló változási vázrajzot (a Hungarowind által biztosított megosztási vázlat alapján), és beszerzi az érintett jogosultak hozzájárulását, melyet megküld a Hungarowind részére.

Határidő: 2018.01.15.

* Az Önkormányzat köteles a telekalakítási engedély ingatlan-nyilvántartási átvezetését is magában foglaló, egyesített telekalakítási eljárás (telekfelosztás vagy telekegyesítés) dokumentációját elkészíteni, valamint a benyújtást megelőző 5 munkanappal a Hungarowind részére előzetesen megküldeni véleményezés és ellenőrzés végett. A Hungarowind a véleményezést és az ellenőrzést a kézhezvételt követő 4 munkanap alatt köteles elvégezni, és annak eredményét az Önkormányzat részére megküldeni
* Határidő: 2018.01.31.
* A Hungarowind véleményének kézhezvételét követően az Önkormányzat köteles az eljárást kezdeményezni, egyúttal eljárni a földrészlet adataiban, továbbá a bejegyzett jogok és feljegyzett tények vonatkozásában a telekalakítással bekövetkező változásnak az ingatlan-nyilvántartásban történő átvezetése iránt, különösen köteles kezdeményezni a változásbejegyzési eljárást.

Határidő (dokumentáció megküldése Hungarowindnek): 2018.02.06.

Határidő (eljárás lezárása): 2018.03.19.

**V. Területelőkészítés**

* Elvégzendő területelőkészítési munkák:
* … (pl. fakivágás, a területen található hulladék elszállítása)
* Az Önkormányzat köteles saját költségén elvégezni a fenti területelőkészítési munkákat.

Hatáidő: 2018.04.30.

* A Hungarowind jogosult a terület-előkészítési munkák teljesítését, a határidők betartását figyelemmel kísérni.

**VI. Közúti csatlakozással kapcsolatos feladatok**

A Napelem-park elhelyezésére szolgáló Ingatlan jelenlegi, közútról történő megközelítése biztosítja a telepítéshez és az üzemeltetéshez szükséges feltételeket.